दिल्ली के सरकारी स्कूलों में लड़कियों के लिए सेनेटरी नेपकिन  
मुख्यमंत्री शीला दीक्षित ने घोषणा की है कि सभी सरकारी और सरकारी सहायता प्राप्त स्कूलों की लड़कियों को सरकार सेनेटरी नेपकिन उपलब्ध कराएगी।
दिल्ली की मुख्यमंत्री शीला दीक्षित ने घोषणा की है कि सभी सरकारी और सरकारी सहायता प्राप्त स्कूलों की कक्षा छह से बारहवीं तक की लड़कियों को सरकार सेनेटरी नेपकिन उपलब्ध कराएगी। साल 2011-12 की वार्षिक योजना में इस काम के लिए सात करोड़ रुपये की राशि का प्रस्ताव रखा गया है।  इसके अलावा आंगनबाड़ी कर्मचारियों के मानदेय में भी बढ़ोतरी की जाएगी।  महिला और बाल विकास कार्यक्रमों में आंगनबाड़ी कर्मचारियों के योगदान को ध्यान में रखते हुए मुख्यमंत्री ने आंगनबाड़ी कर्मचारियों के मानदेय को 2500 रुपये से बढ़ाकर 4000 रुपये और आंगनबाड़ी सहायिकाओं का मानदेय 1250 रुपये से बढ़ाकर 2000 रुपये करने का प्रस्ताव रखा।